
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1375 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Σύσταση και καθορισμός μηνιαίας αποζημίωσης της 
Ομάδας Σχεδιασμού Προγράμματος του άρθρου 
19, ν. 3312/2005, στο Υπουργείο Εθνικής Άμυνας.. 1 
Συμπληρωματικά μέτρα για την εφαρμογή του συ¬ 
στήματος παροχής συμβουλών σε γεωργούς (Καν 

(1782/2003). 2 

Συνδρομή ετών 2005 και 2006 για τη συμμετοχή της 
χώρας στη VII φάση (2004-2008) του Ευρωπαϊκού 
Προγράμματος επί των Δικτύων Φυτογενετικών 
Πόρων Καλλιεργούμενων Φυτών». 3 


ΑΠΟΦΑΣΕΙ Σ 

Αριθμ. Φ.930/47/6 (1) 


Σύσταση και καθορισμός μηνιαίας αποζημίωσης της 
Ομάδας Σχεδιασμού Προγράμματος του άρθρου 19, 
ν. 3312/2005, στο Υπουργείο Εθνικής Άμυνας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις του άρθρου 90 του Κώδικα νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
ΦΕΚ Α'98. 

2. Το π.δ. 81/2002 «Συγχώνευση των Υπουργείων Εθνι¬ 
κής Οικονομίας και Οικονομικών στο Υπουργείο Οικο¬ 
νομίας και Οικονομικών» (ΦΕΚ 57/Α/21.3.2002). 

3. Το π.δ. 178/2000 «Οργανισμός του Υπουργείου Εθνι¬ 
κής Οικονομίας» (ΦΕΚ 165/Α/14.7.2000). 

4. Τον ν. 2860/2000 (ΦΕΚ Α' 251/14.11.2000), όπως αυτός 
ισχύει. 

5. Το π.δ. 4/2002 «Εκτέλεση Ενεργειών Τεχνικής Βοή- 
Θειας-Στήριξης και Διαχείριση αντίστοιχων πόρων». 

6. Το ν. 2292/1995 «Οργάνωση και λειτουργία Υπουργεί¬ 
ου Εθνικής Αμυνας, διοίκηση και έλεγχος των Ενόπλων 
Δυνάμεων και άλλες διατάξεις», όπως αυτός ισχύει. 

7. Το Νόμο 3312 (ΦΕΚ Α' 35/16.2.2005) και ειδικότερα 
το άρθρο 19 αυτού. 

8. Το ν. 3205/2003 (ΦΕΚ Α' 297/23.12.2003) σχετικά με 
τις «Μισθολογικές ρυθμίσεις λειτουργών και υπαλλήλων 

του Δημοσίου, Ν.Π.Δ.Δ. και Ο.Τ.Α., μονίμων υπαλλήλων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις», όπως αυτός 
ισχύει. 

9. Την υπ’ αριθμ. Ε (2000) 3405/28.11.2000 απόφαση 
σχετικά με την έγκριση του ΚΠΣ, όπως αυτή τροπο¬ 
ποιήθηκε και ισχύει 

10. Την πρόταση με υπ’ αριθμ. 26261/ΕΥΣΑΠ1943/13.7.2005 
του Γ ενικού Γ ραμματέα Επενδύσεων και Ανάπτυξης του 
Υπουργείου Οικονομίας και Οικονομικών σχετικά με την 
έκδοση Κοινής Υπουργικής Απόφασης σύστασης της 
ΟΣΠ ΥΠΕΘΑ. 

11. Τις διατάξεις του άρθρου 72 του ν.3433/2006 (ΦΕΚ 
Α' 20/7.2.2006) «Προμήθειες Αμυντικού Υλικού των ΕΔ». 

12. Τις διατάξεις του π.δ.73/2006 (ΦΕΚ Α' 76/10.4.2006), 
«Διάρθρωση, Αρμοδιότητες και Στελέχωση των Γ ενικών 
Δ/νσεων του Υπουργείου Εθνικής Αμυνας». 

13. Το γεγονός ότι από την απόφαση αυτή προκαλείται 
πρόσθετη δημόσια δαπάνη ύψους €16.380 (δεκαέξι χιλιά¬ 
δων και τριακοσίων ογδόντα ευρώ) για το έτος 2006. 

Οι παραπάνω δαπάνες θα καλυφθούν από πιστώσεις 
του ΚΑΕ 0515 (ΕΦ11-110), Π/Υ ΓΔΟΣΥ, αποφασίζουμε: 

Αρθρο 1 

Σύσταση Ομάδας Σχεδιασμού Προγράμματος 

1. Στο Υπουργείο Εθνικής Αμυνας συνιστάται Ομά¬ 
δα Σχεδιασμού Προγράμματος με τον τίτλο «Ομάδα 
Σχεδιασμού Προγράμματος ΥΠΕΘΑ.» και συντετμημένα 
«Ο.Σ.Π. ΥΠΕΘΑ». 

2. Η ΟΣΠ υπάγεται στην οργανική μονάδα «Γενική 
Δνση Οικονομικού Σχεδιασμού και Υποστήριξης» (ΓΔΟ- 
ΣΥ) του Υπουργείου Εθνικής Άμυνας. 

Αρθρο 2 
Έργο της Ο.Σ.Π. 

1. Έργο της Ο.Σ.Π. ΥΠΕΘΑ είναι η υποστήριξη του 
Υπουργείου Εθνικής Αμυνας για τη συμμετοχή του στο 
σχεδίασμά του Εθνικού Στρατηγικού Σχεδίου Ανάπτυξης 
(Ε.Σ.Σ.Α.) και των Επιχειρησιακών Προγραμμάτων (Ε.Π.) 
της προγραμματικής περιόδου 2007 - 2013. 

2. Ειδικότερα, η παροχή υποστήριξης αφορά ενδεικτι¬ 
κά στις ακόλουθες ενέργειες ή/ και διαδικασίες: 

- συμμετοχή στις φάσεις και ενέργειες εκπόνησης του 
ΕΣΣΑ της προγραμματικής περιόδου 2007-2013, με τη 
σύνταξη προτάσεων, τη συμμετοχή στο σχετικό διάλογο 
με όλους τους συναρμόδιους φορείς ανώτερου και κα- 

τώτερου επιπέδου, την ανάληψη δράσεων ενημέρωσης, 
την κατάρτιση μελετών, κ.α). 

- διεξαγωγή των διαδικασιών διαβούλευσης, οριζόντια 
και κάθετα, με τους αρμόδιους φορείς και οικονομικούς 
και κοινωνικούς εταίρους, στο επίπεδο της δικής του 
αρμοδιότητας. 

- συντονισμός των διαδικασιών και εκπόνηση του 
Αναπτυξιακού Προγράμματος, καθώς και του συγχρη- 
ματοδοτούμενου Επιχειρησιακού Προγράμματος για την 
προγραμματική περίοδο 2007 - 2013, με την συλλογή 
και αξιοποίηση προτάσεων από τους φορείς που υπά¬ 
γονται στην αρμοδιότητα του, την εκπόνηση μελετών 
/ εκθέσεων, προτάσεων και προγραμματικών κειμένων, 
την τεκμηρίωση προγραμματικών επιλογών, τη διοργά¬ 
νωση / συμμετοχή σε συναντήσεις εργασίας και άλλες 
εκδηλώσεις, κα. 

Άρθρο 3 

Αριθμός και σύνθεση των μελών της Ο.Σ.Π. 

1. Η στελέχωση της Ομάδας Σχεδιασμού Προγράμ¬ 
ματος γίνεται σύμφωνα με τις διατάξεις του άρθρου 
19, ν.3312/2005. 

2. Ο αριθμός των μελών της Ο.Σ.Π. ΥΠΕΘΑ ανέρχεται 
σε δέκα, τα οποία κατά κατηγορία επιπέδου εκπαίδευ¬ 
σης, κατανέμονται ως εξής: 

Α. Κατηγορία Πανεπιστημιακής Εκπαίδευσης (ΠΕ), 
συμπεριλαμβανομένου του ειδικού επιστημονικού προ¬ 
σωπικού, 8 άτομα. 

Β. Κατηγορία Δευτεροβάθμιας Εκπαίδευσης (ΔΕ) 2 
άτομα, (ως γραμματειακή υποστήριξη). 

3. Η σύνθεση της Ο.Σ.Π. αναλύεται ως ακολούθως: 

Α. Εννέα (9) στελέχη του Υπουργείου Εθνικής Άμυνας, 

που απασχολούνται στην Ομάδα με μη αποκλειστική 
απασχόληση και παράλληλα με την άσκηση των καθη¬ 
κόντων της υπηρεσίας τους. 

Β.Ένας (1) ιδιώτης εμπειρογνώμονας, που λόγω ειδι¬ 
κών γνώσεων και εμπειρίας, μπορεί να συμβάλει στο 
έργο της Ομάδας. 

Αρθρο 4 

Τυπικά, ουσιαστικά και πρόσθετα προσόντα 
των μελών της ΟΣΠ 

Στο πλαίσιο της απόφασης συγκρότησης της ΟΣΠ κατά 
τα οριζόμενα στην παρ. 3 του άρθρου 19 ν.3312/2005, θα 
πρέπει να διασφαλίζεται ότι τα μέλη που συγκροτούν 
την ΟΣΠ έχουν τα τυπικά, ουσιαστικά και όταν είναι 
εφικτό, τα πρόσθετα προσόντα για την αποτελεσμα¬ 
τική εκπόνηση του περιγραφομένου στο άρθρο 2 της 
παρούσας, έργο. 

Ιδιαίτερα, λαμβάνονται υπόψη: το επίπεδο σπουδών, 
η εμπειρία και ενασχόληση σε επιμέρους τομείς του 
αναπτυξιακού προγραμματισμού, σχεδιασμού και εφαρ¬ 
μογής αναπτυξιακών προγραμμάτων, η γνώση ξένων 
γλωσσών και η ικανότητα χρήσης Η/Υ. 

Άρθρο 5 

Ορισμός Συντονιστή της Ομάδας 
σχεδιασμού Προγράμματος 

1. Σύμφωνα με τις παρ. 4 και 7 άρθρου 19, ν. 3312/2005, 
Συντονιστής της ΟΣΠ ΥΠΕΘΑ ορίζεται ο Αν. Γενικός 
Διευθυντής της ΓΔΟΣΥ. 

Απόντος ή κωλυομένου του Συντονιστή, αυτός ανα¬ 
πληρώνεται από μέλος της ΟΣΠ που ορίζεται με τη 
σχετική απόφαση συγκρότησης που προβλέπεται στην 
παρ. 3 του παραπάνω άρθρου. 


2. Ο Συντονιστής της ΟΣΠ έχει τα εξής καθήκοντα: 

Α. Διοικεί και συντονίζει τις εργασίες για την εκτέλεση 
του έργου και έχει την ευθύνη, τη γενική εποπτεία και 
τον έλεγχο της πορείας αυτού. 

Β. Διαμορφώνει το χρονοδιάγραμμα εκτέλεσης των 
έργων και έχει την ευθύνη εφαρμογής του. 

Γ. Συνεργάζεται στενά με τα κεντρικά όργανα σχεδι- 
ασμού και τις άλλες ΟΣΠ Υπουργείων και Περιφερειών, 
για την έγκαιρη και αποτελεσματική πραγματοποίηση 
του έργου, στο πλαίσιο των διαδικασιών σχεδιασμού 
της προγραμματικής περιόδου 2007-2013. 

Αρθρο 6 

Απόφαση Συγκρότησης της ΟΣΠ 

Η συγκρότηση της ΟΣΠ γίνεται μετά την έκδοση της 
παρούσας, με σχετική απόφαση του καθ’ ύλην αρμόδιου 
Γ ενικού ή Ειδικού Γ ραμματέα ή Γ ενικού Διευθυντή, σύμ¬ 
φωνα με τα προβλεπόμενα στο άρθρο 19, ν.3312/2005. 

Αρθρο 7 

Διάρκεια 

Η διάρκεια λειτουργίας της ΟΣΠ ορίζεται μέχρι την 
31.12.2006, δυναμένης να παραταθεί με απόφαση του 
Υπουργού Οικονομίας και Οικονομικών μέχρι την ημε¬ 
ρομηνία έγκρισης του ΕΣΣΑ και των Επιχειρησιακών 
Προγραμμάτων. 

Αρθρο 8 

Αποζημιώσεις των μελών της ΟΣΠ 

Για τις συνεδριάσεις που πραγματοποιούνται εκτός 
κανονικού ωραρίου, η αποζημίωση του συντονιστή, των 
μελών και της γραμματειακής υποστήριξης, καθορίζεται 
λαμβάνοντας υπόψη τα προβλεπόμενα στο άρθρο 17 
παρ. 2(γ) του ν. 3205/2003, ως ακολούθως: 

- Συντονιστής: 300 ευρώ μηνιαίως 

- Μέλος: 255 ευρώ μηνιαίως 

- Γραμματεία: 195 ευρώ μηνιαίως 

Η ανωτέρω μηνιαία αποζημίωση καταβάλλεται με την 
προϋπόθεση συμμετοχής σε τέσσερις συνεδριάσεις το 
μήνα. Σε περίπτωση συμμετοχής σε λιγότερες συνεδρι¬ 
άσεις, η αποζημίωση περικόπτεται ανάλογα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 10 Αυγούστου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ - ΒΑΣΙΛΕΙΟΣ ΜΕΪΜΑΡΑΚΗΣ 
-♦- 

Αριθμ. 303894 (2) 

Συμπληρωματικά μέτρα για την εφαρμογή του συ¬ 
στήματος παροχής συμβουλών σε γεωργούς (Καν 
(1782/2003). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ, - 
ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη 

1. Τις διατάξεις: 

α) Των παρ. 1, 2 και 3 του άρθρου 1 του ν. 1338/1983 
«Εφαρμογή του κοινοτικού δικαίου» (ΦΕΚ 34 Α'), όπως 

τροποποιήθηκε με το άρθρο 6 του ν. 1440/1984 «Συμ¬ 
μετοχή της Ελλάδος στο κεφάλαιο, στα αποθεματικά 
και στις προβλέψεις της Ευρωπαϊκής Τράπεζας Επεν¬ 
δύσεων, στο Κεφάλαιο της Ευρωπαϊκής Κοινότητας Άν- 
θρακος και Χάλυβος και του Οργανισμού Εφοδιασμού 
ΕΥΡΑΤΟΜ» (ΦΕΚ 70 Α') και του άρθρου 3 του αυτού 
νόμου, όπως αυτό αντικαταστάθηκε από το άρθρο 65 
του ν. 1892/1990 (ΦΕΚ 101 Α') «Για τον εκσυγχρονισμό και 
την ανάπτυξη και άλλες διατάξεις» (ΦΕΚ Α'101). 

β) Της παρ. 3 του άρθρου 22 του ν. 992/1979 «Περί 
οργανώσεως των διοικητικών υπηρεσιών δια την εφαρ¬ 
μογήν της Συνθήκης Προσχωρήσεως της Ελλάδας εις 
τας Ευρωπαϊκός Κοινότητας και ρυθμίσεως συναφών 
θεσμικών και οργανωτικών θεμάτων» (ΦΕΚ Α' 280). 

γ) Του άρθρου 8 του ν. 3399/2005 «Ρυθμίσεις θεμάτων 
αρμοδιότητας του Υπουργείου Αγροτικής Ανάπτυξης 
και Τροφίμων - Προσαρμογή στη νέα Κ.Α.Π. και άλλες 
διατάξεις» (ΦΕΚ Α'255). 

δ) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά όργανα που κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
όργανα» (ΦΕΚ Α' 98) 

2. Τα άρθρα 13 ως 16 και 145 του Κανονισμού (ΕΚ) 
1782/2003 του Συμβουλίου “για τη θέσπιση κοινών κα¬ 
νόνων για τα καθεστώτα άμεσης στήριξης στα πλαί¬ 
σια της κοινής γεωργικής πολιτικής και για τη θέσπιση 
ορισμένων καθεστώτων στήριξης για τους γεωργούς 
και για την τροποποίηση των κανονισμών (ΕΟΚ) αριθ. 
2019/93, (ΕΚ) αριθ. 1452/2001, (ΕΚ) αριθμ. 1453/2001, (ΕΚ) 
αριθ. 1454/2001, (ΕΚ)αριθ. 1868/92, (ΕΚ) αριθ. 2358/71 και 
(ΕΚ) αριθ. 2529/2001” (I 270). 

3. Τον Κανονισμό (ΕΚ) 1257/1999 του Συμβουλίου για 
την στήριξη της Αγροτικής Ανάπτυξης από το ΕΓΤΠΕ, 
όπως τροποποιήθηκε με τον Κανονισμό (ΕΚ)1783/2003 
και ισχύει. 

4. Τον Κανονισμό (ΕΚ) 817/2004 της Επιτροπής για την 
θέσπιση λεπτομερών κανόνων εφαρμογής του Κανονι¬ 
σμού (ΕΚ)1257/1999 του Συμβουλίου για την στήριξη της 
Αγροτικής Ανάπτυξης από το ΕΓΤΠΕ.(ί_ 153) 

5. Την υπ’ αριθμ. 324032/ 24.12.2004 κοινή Απόφαση των 
Υπουργών Οικονομίας και Οικονομικών, Περιβάλλοντος, 
Χωροταξίας και Δημοσίων Έργων και Αγροτικής Ανά¬ 
πτυξης και Τροφίμων «Εφαρμογή του καθεστώτος της 
πολλαπλής συμμόρφωσης και λοιπά συμπληρωματικά 
μέτρα σε εκτέλεση του κανονισμού (ΕΚ) 782/2003 του 
Συμβουλίου» (ΦΕΚ 1921 Β'), που κυρώθηκε με την παρ.1 
του άρθρου 18 του ν. 3399/2005 (ΦΕΚ 255 Α'). 

6. Την υπ’ αριθμ. 262021/21.4.2005 (ΦΕΚ 538 Β') απόφα¬ 
ση του Υπουργού Αγροτικής Ανάπτυξης και Τροφίμων 
«Λεπτομέρειες εφαρμογής της αριθμ. 324032/24.12.2004 
Υπουργικής Απόφασης των Υπουργών Οικονομίας και 
Οικονομικών, Χωροταξίας, Περιβάλλοντος και Δημοσίων 
Έργων και Αγροτικής Ανάπτυξης και Τροφίμων "Εφαρμο¬ 
γή του καθεστώτος της πολλαπλής συμμόρφωσης και 
λοιπά συμπληρωματικά μέτρα σε εκτέλεση του Καν. (ΕΚ) 
αριθ.1782/2003 του Συμβουλίου» (ΦΕΚ 1921 Β')». 

7. Την υπ’ αριθμ. 277628/29.5.2006 κοινή Απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Συμπληρωματικά μέτρα 
για την εφαρμογή των άρθρων 3 και 4 του Καν. (ΕΚ) 
1782/2003 του Συμβουλίου που αφορούν στην τήρηση 
των απαιτήσεων που αναφέρονται στα σημεία Β και 


Γ του παραρτήματος III του Κανονισμού αυτού» (ΦΕΚ 
764Β). 

8. Το π.δ. 344/2000 «Ασκηση του επαγγέλματος του 
γεωτεχνικού» (ΦΕΚ Α' 289). 

9. Τις παρ. 1 και 3 του άρθρου 1 του ν.δ. 943/1971 (ΦΕΚ 
Α' 141) και το ν. 1474/1984 «Τροποποίηση του ιδρυτι¬ 
κού νόμου του Γεωτεχνικού Επιμελητηρίου Ελλάδας 
και άλλες διατάξεις» (Α' 128), όπως έχει τροποποιηθεί 
και ισχύει. 

10. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Σκοπός 

Με την παρούσα απόφαση λαμβάνονται συμπληρω¬ 
ματικά μέτρα και ρυθμίζονται οι λεπτομέρειες για το 
σύστημα παροχής γεωργικών συμβουλών στους γε¬ 
ωργούς, σε εκτέλεση των άρθρων 13 ως 16 και 145 
του κανονισμού ΕΚ 1782/2003 του Συμβουλίου όπως 
τροποποιήθηκε και ισχύει, με σκοπό την υποστήριξη 
των γεωργών για την τήρηση των απαιτήσεων μιας 
σύγχρονης, υψηλής ποιότητας γεωργίας. 

Για τη λειτουργία του εν λόγω συστήματος ορίζεται 
η αρμόδια Δημόσια Αρχή εποπτείας του συστήματος, 
ο φορέας πιστοποίησης των γεωργικών συμβούλων και 
καθορίζονται οι όροι και οι προϋποθέσεις ένταξης στο 
σύστημα των γεωργικών συμβούλων. 

Το σύστημα παροχής γεωργικών συμβουλών περι¬ 
λαμβάνει πιστοποιημένους γεωργικούς συμβούλους, 
συνεργάτες γεωργικών συμβούλων, ελεγκτές γεωργι¬ 
κών συμβούλων, τον φορέα πιστοποίησης και την επο- 
πτεύουσα αρχή. 

Άρθρο 2 

Προϋποθέσεις πιστοποίησης γεωργικών συμβούλων 

1. Γ ια την εφαρμογή του συστήματος παροχής γεωργι¬ 
κών συμβουλών δύναται να πιστοποιηθεί ως γεωργικός 
σύμβουλος: 

(α) φυσικό πρόσωπο, 

(β) ατομική επιχείρηση ή νομικό πρόσωπο ιδιωτικού 
δικαίου που δεν ανήκει στον, εν στενή και ευρεία έννοια, 
δημόσιο τομέα, εφεξής αποκαλούμενη «δομή γεωργικών 
συμβούλων», 

(γ) Αγροτικές Συνεταιριστικές Οργανώσεις (ΑΣΟ) πα¬ 
ντός βαθμού που πληρούν τις προϋποθέσεις των παρα- 
γρ. 2 και 3 αντίστοιχα. 

2. Φυσικό πρόσωπο πιστοποιείται, σύμφωνα με το 
άρθρο 6, ως γεωργικός σύμβουλος, εφόσον πληροί τις 
παρακάτω προϋποθέσεις: 

α) Είναι πτυχιούχος ΠΕ γεωπόνος, ΠΕ κτηνίατρος, ΠΕ 
δασολόγος. 

β) Διαθέτει τον απαραίτητο εξοπλισμό και τα ακό¬ 
λουθα μέσα: 

αα. Επαγγελματική στέγη. 

αβ.Ένα τουλάχιστον (1) ηλεκτρονικό υπολογιστή. 

αγ. Σύστημα αρχειοθέτησης για έντυπα και ηλεκτρο¬ 
νικά αρχεία. 

αδ. Λογισμικό εφαρμογών γραφείου και λογισμικό 
σύστημα γεωγραφικών πληροφοριών, εγκατεστημένα 
σε ηλεκτρονικούς υπολογιστές. 

αε. Σύνδεση στο διαδίκτυο με ελάχιστη ταχύτητα 128 
ΚόίΙ/δθο. 

γ) Διαθέτει άδεια άσκησης επαγγέλματος από το Γε- 
ωτεχνικό Επιμελητήριο Ελλάδας (ΓΕΩΤΕΕ). 

δ) Κατέχει βεβαίωση επάρκειας γεωργικού συμβούλου, 
σύμφωνα με την παράγρ. 2 του άρθρου 5. 

ε) Δεν ασκεί εμπορία γεωργικών εφοδίων, δεν εργάζε¬ 
ται σε επιχειρήσεις εμπορίας γεωργικών σκευασμάτων 
και φαρμάκων, δεν εργάζεται με σχέση εξαρτημένης 
εργασίας (ασφάλεια ΤΣΑΥ κ.λπ.) σε εταιρείες εμπορίας 
κτηνιατρικών φαρμακευτικών προϊόντων και φαρμακού- 
χων ζωοτροφών. 

στ)Έχει επαγγελματική εμπειρία τουλάχιστον 2 ετών 
σε σχετικό τομέα. 

ζ) Δεν εργάζεται στο στενό ή ευρύτερο δημόσιο τομέα 
και σε οργανισμούς εποπτευόμενους από το δημόσιο, 
σε ΟΤΑ, πιστωτικά ιδρύματα. 

η) Δεν ανήκει σε διδακτικό επιστημονικό προσωπικό 
των ΑΕΙ και ΤΕΙ. 

θ) Δεν είναι ελεγκτής των γεωργικών συμβούλων, 
σύμφωνα με το άρθρο 11 της παρούσας. 

3. Ατομική επιχείρηση ή νομικό πρόσωπο ή ΑΣΟ πα¬ 
ντός βαθμού της παρ. 1, πιστοποιείται ως γεωργικός 
σύμβουλος, εφόσον πληροί τις παρακάτω προϋποθέ¬ 
σεις: 

α) Απασχολεί κατά πλήρη απασχόληση τουλάχιστον 
δύο (2) πιστοποιημένους γεωργικούς συμβούλους, οι 
οποίοι καλύπτουν τουλάχιστον τρεις από τις θεματικές 
ενότητες της παρ. 1 του άρθρου 5 εκτός εάν απασχο¬ 
λούνται πλήρως οι ίδιοι μέτοχοι της παρ. β. 

β) Στο εταιρικό ή μετοχικό κεφάλαιο των «δομών γε¬ 
ωργικών συμβούλων», εξαιρουμένων των ΑΣΟ, μετέ¬ 
χουν τουλάχιστο κατά 51% πιστοποιημένοι γεωργικοί 
σύμβουλοι. 

γ) Διαθέτει τον απαραίτητο εξοπλισμό και τα ακό¬ 
λουθα μέσα: 

αα. Επαγγελματική στέγη. 

αβ.Ένα τουλάχιστον (1) ηλεκτρονικό υπολογιστή ανά 
2 εργαζόμενους. 

αγ. Σύστημα αρχειοθέτησης για έντυπα και ηλεκτρο¬ 
νικά αρχεία. 

αδ. Λογισμικό εφαρμογών γραφείου και λογισμικό 
σύστημα γεωγραφικών πληροφοριών, εγκατεστημένα 
σε ηλεκτρονικούς υπολογιστές. 

αε. Σύνδεση στο διαδίκτυο με ελάχιστη ταχύτητα 128 
Κ0ίΙ/3ΘΟ. 

δ) Δεν δραστηριοποιείται (η ατομική επιχείρηση, το 
νομικό πρόσωπο, η ΑΣΟ ή στελέχη αυτών) στην εμπορία 
γεωργικών σκευασμάτων και φαρμάκων. 

ε) Δεν είναι μέτοχος (η ατομική επιχείρηση, το νο¬ 
μικό πρόσωπο, η ΑΣΟ ή στελέχη αυτών) σε εταιρεία 
εμπορίας κτηνιατρικών φαρμακευτικών προϊόντων και 
φαρμακούχων ζωοτροφών, είτε ως εταιρία είτε τα στε¬ 
λέχη αυτής. 

στ) Τα στελέχη της ατομικής επιχείρησης, του νομικού 
προσώπου ή της ΑΣΟ, δεν έχουν σχέση εξαρτημένης 
εργασίας με εταιρείες εμπορίας κτηνιατρικών φαρμα¬ 
κευτικών προϊόντων και φαρμακούχων ζωοτροφών. 

4. Ο πιστοποιημένος γεωργικός σύμβουλος που με¬ 
τέχει ή εργάζεται σε ατομική επιχείρηση ή σε νομικό 
πρόσωπο ή σε ΑΣΟ της παραγρ. 3 του παρόντος άρ¬ 
θρου δεν επιτρέπεται να συμμετέχει στο σύστημα και 
ως φυσικό πρόσωπο. 


Άρθρο 3 

Συνεργάτες γεωργικών συμβούλων - 
προϋποθέσεις ένταξης 

Στο σύστημα παροχής γεωργικών συμβουλών δύνα- 
νται να ενταχθούν ως συνεργάτες των γεωργικών συμ¬ 
βούλων (εφεξής καλούμενοι «συνεργάτες») πτυχιούχοι 
ΤΕ, αντίστοιχων ειδικοτήτων με τους ΠΕ της περίπτω¬ 
σης α) της παρ. 2 του άρθρου 2, εφόσον πληρούν τις 
προϋποθέσεις των περιπτώσεων δ) έως και θ) της ιδίας 
παραγράφου. Οι συνεργάτες γεωργικών συμβούλων πι¬ 
στοποιούνται μόνο για τις υπηρεσίες που προβλέπονται 
στις περιπτώσεις α έως γ της παρ. 1 του άρθρου 7. 

Άρθρο 4 

Φορέας Πιστοποίησης - Αρμοδιότητες 

1. Φορέας πιστοποίησης γεωργικών συμβούλων ορί¬ 
ζεται το ΓΕΩΤΕΕ. 

2. Αρμοδιότητες του φορέα πιστοποίησης είναι: 

α) Εισηγείται, σύμφωνα με το άρθρο 5, το πρόγραμμα 
επιμόρφωσης των γεωργικών συμβούλων, των συνερ¬ 
γατών τους και των ελεγκτών. 

β) Επιμορφώνει τους γεωργικούς συμβούλους, τους συ¬ 
νεργάτες και τους ελεγκτές σύμφωνα με το άρθρο 5. 

γ) Πιστοποιεί τους γεωργικούς συμβούλους και τους 
συνεργάτες. 

δ) Τηρεί μητρώα γεωργικών συμβούλων, συνεργατών 
και ελεγκτών, τα οποία δημοσιεύει στην ιστοσελίδα του 
και τα κοινοποιεί ενημερωμένα, στη Γ ενική Διεύθυνση 
Εφαρμογών και Έρευνας του Υπουργείου Αγροτικής 
Ανάπτυξης και Τροφίμων και στο φορέα υλοποίησης 
του μέτρου του εκάστοτε σχετικού Επιχειρησιακού 
Προγράμματος. 

ε) Διενεργεί τον έλεγχο των πιστοποιημένων γεωρ¬ 
γικών συμβούλων. 

στ) Ταξινομεί και διαβιβάζει τα αποτελέσματα των 
ελέγχων στη Γ ενική Διεύθυνση Εφαρμογών καιΈρευνας 
και στο φορέα υλοποίησης του μέτρου και εισηγείται 
την επιβολή κυρώσεων στην επιτροπή του άρθρου 12. 

ζ) Παρέχει σε κάθε δημόσια αρχή που εμπλέκεται, 
κατά τον λόγο της αρμοδιότητάς της, στο σύστημα, τη 
συνδρομή του και κάθε απαραίτητη πληροφορία από 
τα αρχεία που τηρεί. 

η) Το ΓΕΩΤΕΕ εισηγείται στη Γενική Δ/νση Εφαρμο¬ 
γών καιΈρευνας του Υπουργείου Αγροτικής Ανάπτυξης 
και Τροφίμων, τη μορφή των εγγράφων που χρησιμο¬ 
ποιούνται για την εφαρμογή της παρούσας (σύμβαση, 
έντυπα συμβουλών, κ.λπ.) και τη διαδικασία που ακολου¬ 
θείται, τα οποία εγκρίνονται με απόφαση του Γενικού 
Γραμματέα του Υπουργείου Αγροτικής Ανάπτυξης και 
Τροφίμων. 

Άρθρο 5 

Επιμόρφωση γεωργικών συμβούλων 

1. Το ΓΕΩΤΕΕ εισηγείται στη Γενική Δ/νση Εφαρμο¬ 
γών καιΈρευνας, το πρόγραμμα επιμόρφωσης γεωρ¬ 
γικών συμβούλων, συνεργατών και ελεγκτών, το οποίο 
εγκρίνεται με απόφαση του Γενικού Γραμματέα του 
Υπουργείου Αγροτικής Ανάπτυξης και Τροφίμων. Το 
πρόγραμμα επιμόρφωσης περιλαμβάνει τουλάχιστον 
τα παρακάτω: 

1.1. ΤΟΜΕΑΣ «Πολλαπλή Συμμόρφωση» με τις θεματικές 
ενότητες: 

1.1.1. Περιβάλλον 

1.1.2. Δημόσια υγεία, υγεία των ζώων (Ζωική Παραγωγή 
- Τρόφιμα). 

1.1.3. Δημόσια υγεία, υγεία των φυτών (Φυτική Παρα¬ 
γωγή). 

1.1.4. Κοινοποίηση των ασθενειών (Κτηνιατρικά). 

1.1.5. Συνθήκες Διαβίωσης των ζώων 

1.1.6. Ορθές γεωργικές και περιβαλλοντικές πρακτι¬ 
κές. 

1.2. ΤΟΜΕΑΣ «Οριζόντια θέματα» με τις θεματικές ενό¬ 
τητες: 

1.2.1. Εφαρμογή της Κοινής Αγροτικής Πολιτικής, 

1.2.2. Οργάνωση και προγραμματισμός γεωργικών εκ¬ 
μεταλλεύσεων, 

1.2.3. Αγροτική Ανάπτυξη, 

1.2.4. Προϊόντα ποιότητας, 

1.2.5. Αναδιαρθρώσεις γεωργικών εκμεταλλεύσεων 
(φυτικής και ζωικής παραγωγής). 

1.3. ΤΟΜΕΑΣ «Ελεγχοι γεωργικών συμβούλων». 

2. Το ΓΕΩΤΕΕ χορηγεί «βεβαίωση επάρκειας» - πιστο¬ 
ποιητικό κατάρτισης μετά από επιτυχή παρακολούθηση 
της επιμόρφωσης. 

3. Με απόφαση του Υπουργού Αγροτικής Ανάπτυξης 
και Τροφίμων δύναται να τροποποιείται το περιεχόμενο 
του προγράμματος επιμόρφωσης της παραγράφου 1. 

Άρθρο 6 

Πιστοποίηση γεωργικών συμβούλων και συνεργατών 

1. Κάθε φυσικό πρόσωπο μπορεί να πιστοποιηθεί ως 
γεωργικός σύμβουλος ή συνεργάτης γεωργικού συμ¬ 
βούλου, για τρεις (3) το πολύ από τις θεματικές ενό¬ 
τητες της παρ. 1 του άρθρου 5, τις σχετικότερες με 
το ή τα πτυχία και τους μεταπτυχιακούς τίτλους που 
διαθέτει. 

2. Για την πιστοποίησή του ως γεωργικού σύμβουλου 
ή ως συνεργάτη γεωργικών συμβούλων, ο ενδιαφερό¬ 
μενος υποβάλλει στο ΓΕΩΤΕΕ σχετική αίτηση με τα 
δικαιολογητικά που αποδεικνύουν ότι συντρέχουν οι 
προϋποθέσεις του άρθρου 2 παρ. 2 ή 3, ή του άρθρου 3 
κατά περίπτωση. Το ΓΕΩΤΕΕ, με απόφαση του προέδρου 
του, πιστοποιεί τον αιτούντα ως γεωργικό σύμβουλο και 
τον εγγράφει στο «μητρώο πιστοποιημένων γεωργικών 
συμβούλων», ή στο «μητρώο συνεργατών γεωργικών 
συμβούλων» εντός 60 ημερών από την υποβολή της 
αίτησης. Στο γεωργικό σύμβουλο και στο συνεργάτη 
χορηγείται το αντίστοιχο πιστοποιητικό στο οποίο 
αναγράφεται ο αριθμός μητρώου του και οι θεματικές 
ενότητες που καλύπτει η πιστοποίηση. 

3. Γ ια την εγγραφή στα μητρώα των πιστοποιημένων 
γεωργικών συμβούλων και των συνεργατών αυτών, κα¬ 
ταβάλλεται παράβολο, το ύψος του οποίου καθορίζεται 
με απόφαση του Υπουργού Αγροτικής Ανάπτυξης και 
Τροφίμων, μετά από εισήγηση του ΓΕΩΤΕΕ. 

1. 4. Η πιστοποίηση ισχύει για 3 έτη. Μετά το πέρας 
των 3 ετών, η ισχύς του πιστοποιητικού επανεξετάζεται 
από το ΓΕΩΤΕΕ και ανανεώνεται εφόσον πληρούνται οι 
παρακάτω προϋποθέσεις: 

α) Ο γεωργικός σύμβουλος έχει παράσχει: 

αα. υπηρεσίες σε τουλάχιστον 10 γεωργικές εκμεταλ¬ 
λεύσεις ή υπηρεσίες γεωργικών συμβουλών με αμοιβή 
μεγαλύτερη ή ίση των 6000€, εάν είναι φυσικό πρό¬ 
σωπο, 

αβ. υπηρεσίες σε τουλάχιστον 15 γεωργικές εκμεταλ¬ 
λεύσεις ή υπηρεσίες με αμοιβή μεγαλύτερη ή ίση των 


10000€, εάν είναι ατομική επιχείρηση ή νομικό πρόσωπο 
γεωργικών συμβουλών ή ΑΣΟ. 

β) Ο γεωργικός σύμβουλος έχει καταβάλει σχετικό 
παράβολο ανανέωσης της εγγραφής, το ύψος του οποί¬ 
ου καθορίζεται με απόφαση του Υπουργού Αγροτικής 
Ανάπτυξης και Τροφίμων μετά από εισήγηση του ΓΕ¬ 
ΩΤΕΕ. 

2.Αν δεν πληρείται κάποια από τις προϋποθέσεις των 
περιπτώσεων α) και β) της παρ. 4, η συνέχιση της δρα¬ 
στηριότητας επανεξετάζεται από το ΓΕΩΤΕΕ. 

Άρθρο 7 

Υπηρεσίες γεωργικών συμβούλων 

1. Οι παρεχόμενες υπηρεσίες από τους γεωργικούς 
συμβούλους προς τους γεωργούς περιλαμβάνουν τα 
παρακάτω κατ’ ελάχιστο: 

α. Επίσκεψη στην εκμετάλλευση, 

β. Καταγραφή της υφιστάμενης κατάστασης, 

γ. Προσδιορισμός των απαιτήσεων της πολλαπλής 
συμμόρφωσης που έχουν εφαρμογή στην εκμετάλλευ¬ 
ση, 

δ. Παροχή θεωρητικών και πρακτικών συμβουλών για 
την ορθή εφαρμογή των απαιτήσεων της Κ.Α.Π. 

2. Οι συμβουλές καταγράφονται σε ειδικό τριπλότυπο 
έντυπο συμβουλών που υπογράφεται από τον σύμβουλο 
και τον γεωργό. Το πρωτότυπο παραμένει στην εκμε¬ 
τάλλευση για χρήση του γεωργού και των ελεγκτικών 
αρχών του συστήματος που περιγράφονται στην πα¬ 
ρούσα. Το αντίγραφο κοινοποιείται στο ΓΕΩΤΕΕ και το 
στέλεχος του παραμένει στο σύμβουλο. 

3. Οι πιστοποιημένοι γεωργικοί σύμβουλοι υποχρεού- 
νται να τηρούν αρχείο παρεχόμενων υπηρεσιών ταξι¬ 
νομημένο ανά γεωργό. 

4. Οι πιστοποιημένοι γεωργικοί σύμβουλοι δύνανται να 
παρέχουν συμβουλές μόνο για τις ενότητες στις οποίες 
έχουν πιστοποιηθεί. 

5. Οι συνεργάτες των γεωργικών συμβούλων μπορούν 
να παρέχουν τις υπηρεσίες που αναφέρονται στις περι¬ 
πτώσεις α ως και γ της παρ. 1 του παρόντος άρθρου. 

6. Ποσοστό 2% επί της αμοιβής του πιστοποιημέ¬ 
νου γεωργικού συμβούλου της παρ. 1 του άρθρου 2, 
κατατίθεται, ως εισφορά υπέρ του ΓΕΩΤΕΕ, σε ειδικό 
λογαριασμό για την κάλυψη του διοικητικού κόστους 
διαχείρισης του συστήματος παροχής γεωργικών συμ¬ 
βουλών. 

Άρθρο 8 

Ευθύνη γεωργικού συμβούλου 

1. Ο γεωργικός σύμβουλος καθίσταται υπεύθυνος σε 
ποσοστό μέχρι και 100% της αμοιβής του, σε περίπτωση 
που αποδειχθεί ότι η συμβουλή που είχε δώσει στο γε¬ 
ωργό ήταν εσφαλμένη, με συνέπεια ο γεωργός να λάβει 
κύρωση για παράβαση της πολλαπλής συμμόρφωσης. 
Την επιβολή της κύρωσης εισηγείται η επιτροπή του 
άρθρου 12. 

2. Τα χρηματικά ποσά από τις παραπάνω ποινές απο¬ 
δίδονται στο γεωργό. Γ ια το σκοπό αυτό, ο σύμβουλος 
καταθέτει το αναλογούν χρηματικό ποσό σε τραπεζικό 
λογαριασμό του γεωργού, εκδίδει απόδειξη πληρωμής 
και αποστέλλει τα αποδεικτικά έγγραφα στο ΓΕΩΤΕΕ. 

Αρθρο 9 

Ελεγκτικοί μηχανισμοί 

1. Ο έλεγχος των πιστοποιημένων γεωργικών συμ¬ 
βούλων διενεργείται από εντεταλμένους ελεγκτές του 

φορέα πιστοποίησης. Η συνολική εποπτεία του συστή¬ 
ματος και του φορέα πιστοποίησης ανατίθεται στη 
Γενική Δ/νση Εφαρμογών καΓΕρευνας του Υπουργείου 
Αγροτικής Ανάπτυξης και Τροφίμων, η οποία λειτουργεί 
ως εποπτεύουσα αρχή. 

2. Ελεγκτές των συμβούλων ορίζονται γεωτεχνικοί 
δημόσιοι υπάλληλοι του ΥΠΑΑΤ (κεντρικών και αποκε¬ 
ντρωμένων υπηρεσιών) και των εποπτευόμενων αυτού 
φορέων, μετά από έγκριση του Γενικού Γραμματέα του 
ΥΠΑΑΤ, καθώς και γεωτεχνικοί υπάλληλοι των αρμόδι¬ 
ων υπηρεσιών των νομαρχιακών αυτοδιοικήσεων ή/και 
περιφερειών, οι οποίοι δεν εμπλέκονται στους ελέγχους 
της πολλαπλής συμμόρφωσης, μετά από έγκριση του 
οικείου Περιφερειάρχη ή Νομάρχη. Οι ελεγκτές πληρούν 
τις παρακάτω προϋποθέσεις: 
α) Δεν είναι γεωργικοί σύμβουλοι, 
β) Έχουν τουλάχιστον δετή προϋπηρεσία, 
γ) Έχουν άδεια άσκησης επαγγέλματος από το ΓΕ- 
ΩΤΕΕ, 

δ) Κατέχουν βεβαίωση επάρκειας - πιστοποίησης γνώ¬ 
σεων και έχουν εγγράφει στο σχετικό μητρώο ελεγκτών 
του ΓΕΩΤΕΕ. 

Άρθρο 10 
Δείγμα ελέγχου 

1. Για την ορθή εφαρμογή του συστήματος διενερ- 
γούνται κατ’ έτος έλεγχοι σε γεωργικούς συμβούλους 
και σε δείγμα τουλάχιστον 5% των ατομικών επιχειρή¬ 
σεων, νομικών προσώπων και ΑΣΟ, καθώς και 5% των 
φυσικών προσώπων που δε συμμετέχουν σε ατομικές 
επιχειρήσεις ή νομικά πρόσωπα ή ΑΣΟ. 

2. Το δείγμα ελέγχου εξάγεται από το φορέα πιστο¬ 
ποίησης με τα ακόλουθα δυνητικά κριτήρια ανάλυσης 
κινδύνου: 

- Το συνολικό ετήσιο ποσό αμοιβής των συμβάσεων 
συμβουλών που εξυπηρετεί ο σύμβουλος. 

- Τον παρελθόντα χρόνο από την πρώτη πιστοποίηση 
ή τον προηγούμενο έλεγχο. 

- Τις διαπιστωθείσες παραβάσεις προηγούμενων 
ετών. 

- Τυχαίο δείγμα 25%. 

Έκτακτος έλεγχος από την εποπτεύουσα αρχή πλέον 
του παραπάνω αναφερόμενου δείγματος μπορεί να δι- 
ενεργηθεί με τυχαία επιλογή ή κατόπιν καταγγελιών. 

Αρθρο 11 

Έλεγχοι 

1. Με ευθύνη του φορέα πιστοποίησης, οι γεωργικοί 
σύμβουλοι υπόκεινται σε έλεγχο από τους ελεγκτές της 
παρ. 2 του άρθρου 9. Κατά τον έλεγχο ο ελεγκτής: 

α) Ελέγχει αν πληρούνται οι προϋποθέσεις πιστοποί¬ 
ησης του γεωργικού συμβούλου. 

β) Ελέγχει αν ο σύμβουλος έχει εκπληρώσει τις υπο¬ 
χρεώσεις του έναντι του γεωργού. 

γ) Ελέγχει δειγματοληπτικά την ορθότητα των συμ¬ 
βουλών που έχουν δοθεί στους γεωργούς. Για το σκοπό 
αυτό ο ελεγκτής επισκέπτεται τη γεωργική εκμετάλ¬ 
λευση. 

δ) Στην περίπτωση που στον γεωργό έχει επιβληθεί 
ποινή για πλημμελή εκπλήρωση των υποχρεώσεων της 
πολλαπλής συμμόρφωσης, ο ελεγκτής ελέγχει την ενδε¬ 
χόμενη ευθύνη του συμβούλου, λόγω παροχής εσφαλ¬ 
μένων συμβουλών στον γεωργό. 


2. Το πόρισμα του ελέγχου διαβιβάζεται από τον ελε¬ 
γκτή στο ΓΕΩΤΕΕ, με ευθύνη του οποίου κοινοποιείται 
στο φορέα υλοποίησης του μέτρου και στην Γενική 
Δ/νση Εφαρμογών καΓΕρευνας. 

3. Οι δαπάνες οδοιπορικών και οι αμοιβές των ελε¬ 
γκτών βαρύνουν το ΓΕΩΤΕΕ. Το ύψος της αμοιβής 
των ελεγκτών καθορίζεται με απόφαση του Υπουργού 
Αγροτικής Ανάπτυξης και Τροφίμων, μετά από εισήγηση 
του ΓΕΩΤΕΕ. Οι δαπάνες οδοιπορικών υπόκεινται στις 
νόμιμες κρατήσεις, ενώ οι αμοιβές υπόκειται σε παρα¬ 
κράτηση 2% υπέρ ΓΕΩΤΕΕ που κατατίθενται σε ειδικό 
λογαριασμό του ΓΕΩΤΕΕ για την κάλυψη του διοικη¬ 
τικού κόστους διαχείρισης του συστήματος παροχής 
γεωργικών συμβουλών. 

Άρθρο 12 

Εποπτεία συστήματος γεωργικών συμβουλών 

1. Η εποπτεία του συστήματος γεωργικών συμβουλών 
ανατίθεται στη Γ ενική Διεύθυνση Γ εωργικών Εφαρμο¬ 
γών καΓΕρευνας του ΥΠΑΑΤ. Έργο της εποπτεύουσας 
αρχής είναι: 

αα. Ο έλεγχος του φορέα πιστοποίησης και ο συντο¬ 
νισμός των εμπλεκομένων, 

αβ. Η σύνταξη ετήσιας έκθεσης λειτουργίας του συ¬ 
στήματος, την οποία υποβάλλει στον Υπουργό Αγροτι¬ 
κής Ανάπτυξης και Τροφίμων και το Γενικό Γραμματέα 
και κοινοποιεί στις αρμόδιες υπηρεσίες. 

2. Συνιστάται διαρκής Επιτροπή, η οποία συγκροτείται 
με απόφαση του Υπουργού Αγροτικής Ανάπτυξης και 
Τροφίμων, μετά από εισήγηση της Γενικής Διεύθυνσης 
Γεωργικών Εφαρμογών καΓΕρευνας. 

Η επιτροπή αποτελείται από: 

1) Τον προϊστάμενο του Ειδικού Γραφείου κοινοτικού 
Δικαίου του Νομικού Συμβουλίου του Κράτους, με τον 
αναπληρωτή του, ως πρόεδρο, 

2) Το Δ/ντή Γεωργικών Εφαρμογών, 

3) Έναν εκπρόσωπο μιας από τις Γενικές Διευθύνσεις 
Φυτικής Παραγωγής, Ζωικής παραγωγής, με τον ανα¬ 
πληρωτή του, 

4) Έναν εκπρόσωπο της Γ ενικής Διεύθυνσης Κτηνια¬ 
τρικής, με τον αναπληρωτή του, 

5) Έναν εκπρόσωπο της Δ/νσης Αγροτικής Πολιτικής 
και Τεκμηρίωσης, με τον αναπληρωτή του, 

6) Έναν εκπρόσωπο του φορέα υλοποίησης του μέ¬ 
τρου, με τον αναπληρωτή του, 

7) Έναν εκπρόσωπο της Δ/νσης Χωροταξίας και Προ¬ 
στασίας Περιβάλλοντος του ΥΠΑΑΤ, με τον αναπληρωτή 
του, 

8) Έναν εκπρόσωπο του ΓΕΩΤΕΕ ως εισηγητή, χωρίς 
δικαίωμα ψήφου, με τον αναπληρωτή του. 

3. Η γραμματειακή υποστήριξη της επιτροπής και η 
τήρηση των πρακτικών γίνεται από δύο υπαλλήλους 
της Γεν. Δ/νσης Γεωργικών Εφαρμογών και Έρευνας, 
με τους αναπληρωτές τους. 

4. Έργο της Επιτροπής είναι 

αα. Να εισηγείται την επιβολή κυρώσεων σε διαπιστω¬ 
μένες παραβάσεις. Στην περίπτωση αυτή, η Γ εν. Δ/νση 
Γεωργικών Εφαρμογών καΓΕρευνας, βασιζόμενη στην 
έκθεση της επιτροπής, εισηγείται στον Γ ενικό Γ ραμμα¬ 
τέα την απόφαση επιβολής κυρώσεων, 

αβ. Η επίλυση κάθε προβλήματος από την εφαρμογή 
της παρούσας. 

Άρθρο 13 
Κυρώσεις 

Ανεξάρτητα από την κύρωση που προβλέπεται στο 
άρθρο 8, στους γεωργικούς συμβούλους επιβάλλονται 
οι ακόλουθες κυρώσεις: 

1. Υποχρέωση επανεπιμόρφωσης του συμβούλου σε 
συγκεκριμένες θεματικές ενότητες, 

2. Αναστολή δραστηριότητας γεωργικού συμβούλου 
για 1 έτος, 

3. Διαγραφή από το μητρώο γεωργικών συμβούλων. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 11 Αυγούστου 2006 

οι ΥΠΟΥΡΓΟΙ 

ΕΣΩΤΕΡΙΚΩΝ, ΟΙΚΟΝΟΜΙΑΣ 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΚΑΙ ΟΙΚΟΝΟΜΙΚΩΝ 

ΠΡΟΚ. ΠΑΥΛΟΠΟΥΛΟΣ Γ. ΑΛΟΓΟΣΚΟΥΦΗΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Ε. ΜΠΑΣΙΑΚΟΣ 
-♦- 

Αριθμ. 219798 (3) 

Συνδρομή ετών 2005 και 2006 για τη συμμετοχή της χώ¬ 
ρας στη VII φάση (2004-2008) του Ευρωπαϊκού Προ¬ 
γράμματος επί των Δικτύων Φυτογενετικών Πόρων 
Καλλιεργούμενων Φυτών» 

Ο ΥΦΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψιν: 

1. Το άρθρο 90 του Κώδικα Νομοθεσίας για την Κυβέρ¬ 
νηση και τα Κυβερνητικά Όργανα που τέθηκε σε ισχύ 
με το άρθρο πρώτο του υπ’ αριθΜ. 63/2005 προεδρικού 
διατάγματος «Κωδικοποίηση της νομοθεσίας για την 
Κυβέρνηση και τα Κυβερνητικά Όργανα» (Α'98). 

2. Το ν. 2362/1995 «Περί Δημοσίου Λογιστικού, ελέγ¬ 
χου των δαπανών του Κράτους και άλλες διατάξεις» 
(Α' 247). 

3. Τα άρθρα 4 και 6 της υπ’ αριθμ. 37930/ΔΙΌΕ 
1264/2005 Κοινής Απόφασης του Πρωθυπουργού και 
του Υπουργού Οικονομίας και Οικονομικών «Καθορι¬ 
σμός αρμοδιοτήτων των Υφυπουργών Οικονομίας και 
Οικονομικών» (Β' 1432). 


4. Την υπ’ αριθμ. Υ132/11.10.2004 Κοινή Απόφαση του 
Πρωθυπουργού και του Υπουργού Αγροτικής Ανάπτυξης 
και Τροφίμων «Ανάθεση αρμοδιοτήτων στον Υφυπουργό 
Αγροτικής Ανάπτυξης και Τροφίμων Αλέξανδρο Κοντό» 
(Β' 1533). 

5. Την υπ’ αριθμ. 133079/7.4.2005 Υ.Α. του Υπουργού 
Αγροτικής Ανάπτυξης και Τροφίμων «Συμμετοχή της 
χώρας μας στην VII Φάση (2004-2008) του Ευρωπαϊκού 
Προγράμματος Συνεργασίας επί των Δικτύων Φυτογε- 
νετικών Πόρων Καλλιεργούμενων Φυτών (ΕΟΡ/ΟΒ)». 

6. Το υπ’ αριθμ. 32975/30.1.2006 έγγραφο της Οικο¬ 
νομικής Δ/νσης - Τμήμα Τακτικού Προϋπολογισμού και 
Μισθοδοσίας «Πιστώσεις τακτικού προϋπολογισμού 
έτους 2006 για τη Δ/νση Χωροταξίας και Προστασίας 
Περιβάλλοντος». 

7. Το με ημερομηνία 7.4.2005 Συμφωνητικό (ΙθΙΙθγ οί 
Ας|ΓθθπΐθηΙ) μεταξύ του Διεθνούς Ινστιτούτου Φυτογε- 
νετικών Πόρων (ΙπΙσπταΙίοπαΙ ΡΙαπΙ Θοποΐίο ΒοεουΓοσε 
ΙπεΙίΙυΙθ-ΙΡΘΒΙ) και της Ελλάδος, ως κράτος-μέλος του 
Ευρωπαϊκού Προγράμματος επί των Δικτύων Φυτο- 
γενετικών Πόρων Καλλιεργούμενων Φυτών (Ευτορθαπ 
ΟοορθΓαίίνο ΡΓ0<3Γ3ηππΐθ ϊογ Οτορ ΟθΠθΙίο Βοεουτοθε 
ΝθΙ\λ/ογΙ<3 - ΕΟΡ/ΟΒ). 

8. Το γεγονός ότι από τις διατάξεις της παρούσας 
απόφασης προκαλείται δαπάνη σε βάρος του τακτι¬ 
κού προϋπολογισμού, η οποία καλύπτεται από τις πι¬ 
στώσεις του Κ.Α.Ε. 2615 του τακτικού προϋπολογισμού 
του Υπουργείου Αγροτικής Ανάπτυξης και Τροφίμων, 
αποφασίζουμε την έγκριση δαπάνης ύψους €18.800,00, 
η οποία αποτελεί την συνδρομή της Ελλάδος στο Ευ¬ 
ρωπαϊκό Πρόγραμμα Συνεργασίας επί των Δικτύων Φυ- 
τογενετικών Πόρων Καλλιεργούμενων Φυτών (ΕΟΡ/ΟΒ) 
για τα έτη 2005 (€9.400,00) και 2006 (€9.400,00). 

Η εν λόγω δαπάνη καλύπτεται από τον Κ.Α.Ε. 2615 του 
Τακτικού Προϋπολογισμού του Υπουργείου Αγροτικής 
Ανάπτυξης και Τροφίμων (Φ.29/110). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Αυγούστου 2006 

Ο ΥΦΥΠΟΥΡΓΟΣ 

Α. ΚΟΝΤΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Ολγας 227 

(2310) 423 956 

ΛΑΡΙΣΑ - Διοικητήριο 

(2410)597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ - Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ - Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 θυτο, προσαυξανόμενη κατά 0,20 θυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 συτο ανά σελίδα. 

Σε μορφή 0ΰ: 


Τεύχος 

Περίοδος 

Ευκο 

Τεύχος 

Περίοδος 

ΕΙΙΒΟ 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή οά-Γοπι από εκείνα που διατίθενται σε ηλεκτρονική μορφή και μέχρι 100 σελίδες οε 5 θυτο προσαυξανόμενη κατά 1 ευτο ανά 50 
σελίδες. 

• Η τιμή πώλησης σε μορφή οά-Γοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 ευτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, ίοχ: 210 - 4071010 ίπίοτηθΐ: Ιι11ρ://νννννν.β1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή_Από το Ιηΐβτηθΐ 


Α' (Νόμοι, Π.Δ., Συμβάσεις κτλ.) 

225 € 

190 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

160 € 

Αναπτυξιακών Πράξεων και Συμβάσεων (Τ.Α.Π.Σ.) 

160 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33 € 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α’), Δεύτερο (Β') καιΤέταρτο (Δ') 

- 

450 € 


• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 θυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', ΕΓ, Δ', Αναπτυξιακών Πράξεων & 
Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 
της ετήσιας συνδρομής έτους 2006, κατά 40 θυτο ανά έτος παλαιόπιτας και ανά τεύχος. 


* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠ ΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεται ή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΐβτηβΐ, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα ταυ Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00' 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: Κιΐΐρ://νννννν· 0 ΐ·αΓ - ς-πΐίΙΙ: ννβί)ίτΐ35ΐ6τ@£(·(ΐτ 















